3
3

[image: image1.png]




Fylkesmannen i Sør-Trøndelag


STATENS HUS, 7468 TRONDHEIM

Sentralbord: 73 19 90 00


besøksadresse: PRINSENS GATE 1
Saksbehandler
Innvalgstelefon
Vår dato
Vår ref. (bes oppgitt ved svar)

Beate Sundgård
73 19 92 61
04.07.2002
2002/04670-

Miljøvernavdelingen
Deres dato
Deres ref.

04.07.2002


Holtålen kommune
Iverksettelse av fellingstillatelse på bjørn i Holtålen kommune, Sør-Trøndelag fylke 

Vi viser til søknad av 04.07.2002 om fellingstillatelse på bjørn fra Holtålen kommune. 

Bakgrunn

Statens Naturoppsyn har den 04.07.2002 muntlig rapportert følgende skadeomfang: 8 døde søyer øst for Bringen i Selbu kommune i uke 26, deretter 1 søye drept ved Almås i Midtre Gauldal, 1 søye øst for Bringen, 1 søye ved Killingdalen i Holtålen kommune og 2 søyer den 04.07 ved Killingdalen. Totalt er det påvist 13 sau som er dokumentert drept/skadet av bjørn i området. 

De aktuelle beiteområdene ligger langt utenfor kjerneområdet for bjørn. Området blir vurdert som et viktig beiteområde for sau og det kan av den grunn ikke utelukkes at tapstallene vil øke som resultat av ytterligere søk.

Generelt

Ifølge forskrift til viltloven om forvaltning av bjørn, jerv, ulv og gaupe, fastsatt ved kgl res. Av 30. juni 2000 er det Direktoratet for naturforvaltning som kan gi fellingstillatelse på bjørn og fastsette nærmere vilkår for eventuell fellingstillatelse. I brev av 31.05.2002 fra Direktoratet for naturforvaltning er fylkesmennene i Sør-Norge gitt myndighet til å iverksette felling på inntil 2 bjørner i 2002. 

I brevet fra direktoratet presiseres det at innenfor kjerneområdet for bjørn er kravet til skade vesentlig høyere enn utenfor kjerneområdet før det innvilges fellingstillatelse. 

Fylkesmannens vurdering

Det er påvist at bjørn har forårsaket skader på sau i Midtre Gauldal, Holtålen og Selbu kommuner. Skadeområdet ligger langt utenfor kjerneområdet for bjørn. Ut fra skadedokumentasjonen som er utført av Statens Naturoppsyn har vi muntlig fått rapport om 13 sau som er dokumentert tatt av bjørn. Faren for fortsatte skader i området er tilstede. Fylkesmannen har også vurdert muligheten for andre forebyggende tiltak, men finner ikke disse tilstrekkelige ut fra praktiske og økonomiske forhold.

Etter en totalvurdering av skadebildet, stor avstand til kjerneområdet for bjørn, samt at det generelt bør være en lavere terskel for å utløse fellingstillatelse utenfor kjerneområdet, finner Fylkesmannen i Sør-Trøndelag det riktig å gi tillatelse til felling av 1 bjørn innenfor et definert område i Holtålen kommune. 

Følgende betingelser er knyttet til fellingstillatelsen:

1. Fellingstillatelsen gjelder fra 04.07.2002. kl.20.00 til og med mandag 08.07.2002. Fellingstillatelsen gjelder for følgende geografiske område: Rugla elv i vest - Gaula i nord østover til utløpet av Gruvbekken - grensa mellom privat eiendom og Gauldal statsallmenning i øst - kommunegrensa mot Røros i sør. Fellingsforsøket vil bli vurdert utvidet etter nærmere avklaringer og diskusjoner med kommunene. Dette gjelder også fortløpende endringer av fellingsområdet.

2. Binner med unger som opptrer sammen er unntatt fra tillatelsen. De tiltak som er mulige for å unngå at binne felles, skal være iverksatt.

3. Radiomerkede bjørner er unntatt fra fellingstillatelsen. 

4. Det er kun jegere som er oppnevnt av kommunene som kan delta i fellingsforsøket. Det forutsettes at kommunene sørger for at samtlige involverte i fellingsforsøket får en kopi av dette brevet, samt direktoratet sitt brev av 31.05.2002 før fellingsforsøket settes i gang. 

5. Ved felling av bjørn skal det nyttes våpen og ammunisjon godkjent for storviltjakt.

6. Fellingslaget skal melde tilbake til fylkesmannen jevnlig om gjennomføringen av fellingsforsøket. Felling av bjørn skal omgående meldes til kommunen, fylkesmannen og Direktoratet for naturforvaltning. Meldingen skal inneholde opplysninger om tid og sted for fellingen. Fellingsstedet skal kunne påvises dersom fylkesmannen krever dette.

7. Bjørn som blir felt på denne tillatelsen er Viltfondets eiendom. Ingen kan derfor på noen måte gjøre seg nytte av felt bjørn uten nærmere samtykke fra Direktoratet for naturforvaltning. Felte dyr skal så raskt som mulig bringes til Norsk institutt for naturforskning, Tungasletta 2, 7485 Trondheim. 

8. Den/de som sårer bjørn under forsøk på felling i henhold til tillatelsen, plikter uten opphold å melde fra til fylkesmannen, kommunen og nærmeste politimyndighet. Generelt for ettersøk av bjørn gjelder bestemmelsen i forvaltningsforskriften § 6.

9. Med hjemmel i viltlovens § 52, siste ledd, gir Direktoratet for naturforvaltning tillatelse til bruk av løs hund under forsøk på felling dersom dette anses som aktuelt. Tillatelser etter bufeloven og/eller reindriftsloven må innhentes av jegerkorpset.

Fellingstillatelsen er gitt med hjemmel i Viltlovens § 12 og forskrift om forvaltning av bjørn, jerv, ulv og gaupe, fastsatt ved kgl. res. av 30.juni 2000 (vedlagt). Vedtaket kan innen 3 uker påklages til Direktoratet for naturforvaltning. Eventuell klage sendes via fylkesmannen.

Med hilsen

Aage Tørris Ekker   e.f.
Beate Sundgård

Fung. seksjonssjef
konsulent

